### Beslutninger

Tilbagesendes Magistratsafdelingen for Sociale Forhold og Beskæftigelse, Magistratsafdelingen for Teknik og Miljø og Magistratsafdelingen for Sundhed og Omsorg med bemærkning, at byrådet i sit møde den 14. august 2024 har vedtaget Magistratens indstilling i overensstemmelse med erklæring fra [adresse] og Beskæftigelsesudvalget af 26. juni 2024.

###

.

### Resume

Indstillingen fremsendes på baggrund af budgetforliget 2021, hvor der blev afsat midler til etablering og drift af plejehjem til ældre udsatte borgere, og efter beslutning på byrådsmødet i december 2021.

Sociale Forhold og Beskæftigelse og Sundhed og Omsorg har udarbejdet en model for etablering og drift af et plejehjem for ældre udsatte borgere i samarbejde med Kirkens Korshær og Røde Kors.

Med indstillingen ønskes byrådets godkendelse til at igangsætte etableringen af plejehjemmet og indgå endelige aftaler om driften med Kirkens Korshær og Røde Kors indenfor rammerne af en driftsoverenskomst.

### Beslutningspunkter

Det indstilles:

At 1) etablering og drift af plejehjem til udsatte ældre borgere i forbindelse med Tre Ege sker efter driftsoverenskomst med Kirkens Korshær og Røde Kors

At 2) der meddeles anlægsbevilling på 23,7 mio. kr. inkl. moms til etablering af 12 almene handicapboliger, en an-lægsbevilling på 6,2 mio. kr. ekskl. moms til tilhørende servicearealer, til nedbrydning, klargøring af byggegrund samt samlokalisering af personalefaciliteter mv. samt an-lægsindtægtsbevilling på 0,5 mio. kr. ekskl. moms i statsligt servicearealtilskud

At 3) der meddeles tilsagn om støtte til almene handicapboliger og servicearealer på statens vegne i henhold til lov om almene boliger herunder godkendelse af skema A og B

At 4) der til finansiering af anlægsbevillingerne afsættes rådighedsbeløb som vist i indstillingens bilag 4, tabel 2

At 5) [adresse] samlede nettoudgift på 4,8 mio. kr., finansieres fra beløb på reserven afsat med Budget 2022

At 6) der optages lån i Kommunekredit på 20,8 mio. kr. inkl. moms for de 12 almene handicapboliger, svarende til 16,7 mio. kr. ekskl. moms. Lånefinansiering udgør 88% af anlægsomkostningerne for de 12 handicapboliger

At 7) op til 1,7% af den samlede anlægssum anvendes til interne udgifter til projekt- og procesledelse

At 8) de allerede afsatte driftsmidler udmøntes med 1.875 mio. kr. i 2026, og fra 2027 og frem med 7,5 mio. kr. årligt til MSB og 25.000 kr. i 2026 og fra 2027 og frem 0,1 mio. kr. til MTM fra jf. specifikationen i tabellen i punkt 6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 18-06-2024

Berta Frandsen: 4

Fremsendes til [adresse] med bemærkning, at Magistraten i mødet den 18. juni 2024 anbefaler, at byrådet tiltræder Magistratsafdelingen for Sociale forhold og Beskæftigelses, Magistratsafdelingen for Teknik og Miljøs og Magistratsafdelingen for Sundhed og Omsorgs indstilling af 6. juni 2024.

Magistratsafdelingen for Sociale Forhold og Beskæftigelse udarbejder notat, der beskriver økonomien, der knytter sig til projektet og driftsoverenskomsten, herunder finansiering på tværs af Magistratsafdelingen for Sociale forhold og Beskæftigelse og Magistratsafdelingen for Sundhed og Omsorg.

Udvalg: [adresse]

Dato: 19-06-2024

Berta Frandsen: 2

Fremsendes til [adresse] og Beskæftigelsesudvalget til behandling i henhold til beslutning i byrådets møde den 19. juni 2024.

Udvalg: Social- og Beskæftigelsesudvalget

Dato: 26-06-2024

Berta Frandsen: 4

Anette Toft, Laust Schultz, Joan Friis, Jimmy Krogh og Alf Christensen kunne tiltræde indstillingen i overensstemmelse med Magistratens anbefaling.

Mille Vestergaard tog forbehold.

Sophie Hermansen var forhindret i at deltage i udvalgets behandling af sagen.